b"\n_START_ARTICLE_\nLizt Alfonso\n_START_SECTION_\nBiografia\n_START_PARAGRAPH_\nEn 1976 va ingressar a l'Escola Nacional de Ballet Alejo Carpentier. El 1982 va ingressar a l'Institut Preuniversitari Sa\xc3\xbal Delgado i es va integrar com a directora, professora i core\xc3\xb2grafa al conjunt Folkl\xc3\xb2ric de la Societat Estudiantil Concepci\xc3\xb3n Arenal i al grup de Dansa de la Uni\xc3\xb3 \xc3\x80rab de Cuba, aix\xc3\xad com a l'Escola de Danses Espanyoles, Ballet i Actuaci\xc3\xb3 del Centre ProDANZA, al Gran Teatre de l'Havana. En 1985 es va matricular en l'Institut Superior d'Art, en l'especialitat de Llicenciatura en Teatrologia i Dramat\xc3\xbargia._NEWLINE_El 1991 va fundar la Litz Alfonso Dance Cuba, en la que inicialment no hi havia dansaires masculins. Va ser not\xc3\xadcia internacional quan la seva companyia va ser escollida per actuar a la Casa Blanca durant l'administraci\xc3\xb3 de  Barack Obama. Ha gaudit de suport a Cuba i la seva escola de ball t\xc3\xa9 1000 alumnes. L'escola est\xc3\xa0 oberta a tothom i cobreix un rang de diferents edats._NEWLINE_La seva companya de ball ha actuat a 100 ciutats a m\xc3\xa9s de vint pa\xc3\xafsos davant 2.5 milions de persones. La seva coreografia inclou diferents estils de dansa des del ballet fins a les tradicions hisp\xc3\xa0niques de flamenc, salsa, cha-cha, rumba i bolero._NEWLINE_En 2018 va ser reconeguda amb un premi al ser incorporada al BBC 100 Women."